Document ID: /roh_data/filtered/fineweb-2-filterrobots_roh.jsonl.gz/69177

La partenza da la racheta era vegnida crititgada vehementamain. Tant da la Russia, da la Corea dal sid, dals Stadis Unids e dal Giapun. Els supponan in test d'ina racheta intercontinentala che pudess era transportar chaus nuclears.
Elavurar sancziuns pussaivlas
La presidenta dal cussegl Susan Rice ha perquai pretendì oz che la regenza a Pjöngjang na cuntinueschi betg pli cun ses programs nuclears e da dar si las armas atomaras. Plinavant ha ella incumbensà il comité da sancziuns da far ina glista cun sancziuns pussaivlas cunter la Corea dal nord. (gc/sda)